Det er sagt at Alfreton ble grunnlagt av kong Alfred av England og har således fått sitt navn fra ham. Det er nok en smigrende myte da stedsnavnet opptrer i ulike former gjennom ulike tidsaldre, eksempelvis «Elstretune» i Domesday Book (1086). Den eldste omtalen hittil er fra 1004 i testamentet til Wulfric Spott, grunnleggeren av klosteret Burton Abbey. Blant hans testamentariske gaver var «Aelfredingtune», «Alfreds gård», som er antatt å henvise til Alfreton. Det er ingen bevis på denne Alfred er den førnevnte konge.